# Secretaria General de Sanitat i Consum

La Secretaria General de Sanitat i Consum és un òrgan directiu del Ministeri de Sanitat, Consum i Benestar Social. Fou creada en 2012 a partir de l'antiga Secretaria General de Sanitathttps://ca.m.wikipedia.org/wiki/Secretaria_General_de_Sanitat_i_Consum sólo nosotros nadie

## Funcions

D'acord amb el Reial decret 1047/2018: Li correspon exercir les funcions concernents a salut pública, coordinació interterritorial, alta inspecció, planificació sanitària, ordenació de les professions sanitàries i desenvolupament i execució de la política farmacèutica, així com les funcions relatives al finançament públic i fixació del preu de medicaments i productes sanitaris, la realització d'activitats tendents a la translació de la innovació i avanços de la recerca, en particular en matèria de teràpies avançades, al Sistema Nacional de Salut, sense perjudici de les competències atribuïdes al Ministeri de Ciència, Innovació i Universitats i el desenvolupament de la política del Ministeri en matèria de coordinació de la política de trasplantaments.
Igualment li correspon l'elaboració dels sistemes d'informació i l'impuls d'estratègies de salut i programes de qualitat en el Sistema Nacional de Salut, i les actuacions pertinents en els àmbits de la seguretat dels aliments destinats al consum humà, inclosa la nutrició i els aspectes de qualitat amb incidència en la salut; la seguretat de la cadena alimentària, abastant totes les seves fases; així com la promoció de la política de consum mitjançant la proposta de regulació, en l'àmbit de les competències estatals, que incideixi en la protecció i la promoció dels drets dels consumidors i usuaris, l'establiment i impuls de procediments eficaços per a la protecció dels mateixos, la cooperació institucional interterritorial en la matèria, així com el foment de les associacions de consumidors i usuaris i el suport al Consell de Consumidors i Usuaris.

## Dependències

De la Secretaria General depenen els següents òrgans:
* La Direcció general de Salut Pública, Qualitat i Innovació.
* La Direcció general de Cartera Bàsica de Serveis del Sistema Nacional de Salut i Farmàcia.
* La Direcció general d'Ordenació Professional.
* La Direcció general de Consum.
* La Divisió del Gabinet Tècnic.

### Organismes adscrits

* Institut Nacional de Gestió Sanitària.
* Agència Espanyola de Consum, Seguretat Alimentària i Nutrició.
* Organització Nacional de Trasplantaments.
* Agència Espanyola de Medicaments i Productes Sanitaris.
* Institut de Salut de Carlos III
La Secretaria General de Sanitat i Consum actua com a òrgan de coordinació i relació del Ministeri de Sanitat, Consum i Benestar Social, amb la Fundació per al Desenvolupament de la Recerca en Genòmica i Proteòmica.

## Secretaris Generals

* Pilar Farjas Abadía (28 de gener de 2012-6 de desembre de 2014)
* Rubén Moreno Palanques (6 de desembre de 2014-14 de novembre de 2015)
* José Javier Castrodeza Sanz (14 de novembre de 2015-9 de juny de 2018)
* Ricardo Campos Fernández (9 de junyo de 2018-)
Com a Secretaris generals de Sanitat:
* Alfonso Jiménez Palacios (2011)
* José Martínez Olmos (2005-2011)
* Fernando Lamata Cotanda (2004-2005)
* Rafael Pérez-Santamarina Feijoo (2002-2004)

## Referències

* ↑ «Real Decreto 1047/2018, de 24 de agosto, por el que se desarrolla la estructura orgánica básica del Ministerio de Sanidad, Consumo y Bienestar Social y se modifica el Real Decreto 595/2018, de 22 de junio, por el que se establece la estructura orgánica básica de los departamentos ministeriales.» (en castellà). [Consulta: 27 agost 2018].
* ↑ Organigrama del Ministeri
* ↑ Dimite la ‘número dos' del Ministerio de Sanidad tras el cambio de titular, El País, 4 de desembre de 2014
* ↑ José Javier Castrodeza, nuevo secretario general de Sanidad y Consumo del Gobierno central Arxivat 2018-08-29 a Wayback Machine., heraldodiariodesoria.es, 13 de novembre de 2015
* ↑ Ricardo Campos Fernández, nuevo secretario general de Sanidad y Consumo, eldiario.es, 8 de juny de 2018
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.